41. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 114 της 27 Ιαν./9 Φεβρ. 1973 (ΦΕΚ Α΄ 34) Περί συστάσεως Διευθύνσεως Προγραμματισμού και Μελετών παρά τω Υπουργείω Ναυτιλίας, Μεταφορών και Επικοινωνιών. Έχοντες υπ’ όψιν: 1.Τας διατάξεις των άρθρ. 1, 2, 3 και 5 του Ν.Δ. 1045/1971, «περί συστάσεως Υπηρεσιών Προγραμματισμού και Μελετών παρά τοις Υπουργείοις». 2.Την υπ’ αριθ. 11300/Δ/5.7.72 απόφασιν του Πρωθυπουργού «περί προσδιορισμού των αρμοδιοτήτων του παρά τω Υπουργείω Προγραμματισμού και Κυβερνητικής Πολιτικής Υπουργού παρά τω Πρωθυπουργώ, των Υφυπουργών, του Γενικού Γραμματέως, ως και των Ανωτάτων και Ανωτέρων Υπαλλήλων του αυτού Υπουργείου» (ΦΕΚ 473/Β/1972). 3.Τας υπ’ αριθ. 601/1972 και 1177/1972 συμφώνους γνωμοδοτήσεις του ΑΣΔΥ. 4.Τας υπ’ αριθ. 461/1972 και 755/1972 γνωμοδοτήσεις του Συμβουλίου της Επικρατείας, προτάσει των Ημετέρων Υπουργών παρά τω Πρωθυπουργώ, Οικονομικών και Ναυτιλίας, Μεταφορών και Επικοινωνιών, απεφασίσαμεν και διατάσσομεν: Σύστασις Άρθρ.1.-Προς άσκησιν των υπό της παρ. 1 του άρθρ. 2 του Ν.Δ. 1045/1971 (τόμ. 1 σελ. 116, 751) αρμοδιοτήτων παρά τω Υπουργείω Ναυτιλίας, Μεταφορών και Επικοινωνιών συνιστάται Διεύθυνσις Προγραμματισμού και Μελετών υπαγομένη απ’ ευθείας υπό τον Γενικόν Γραμματέα του Υπουργείου τούτου. Δ .  μ ιάρθρωσις Αρ οδιότης Άρθρ.2.-Η Διεύθυνσις Προγραμματισμού και Μελετών διαρθρούται ως ακολούθως: α)Τμήμα Μελετών, εις ο ανήκει: αα)Η συστηματική αναζήτησις, συγκέντρωσις, ταξινόμησις και επεξεργασία πάσης φύσεως στοιχείων αναγκαίων, δια την εν τω πλαισίω της γενικωτέρας Κυβερνητικής Πολιτικής διαμόρφωσιν της μακροχρονίου και βραχυχρονίου πολιτικής του Υπουργείου και τον προσδιορισμόν των ειδικωτέρων στόχων και επιδιώξεων τούτου, στατιστικών στοιχείων και πληροφοριών σχετικώς με την διενέργειαν των μεταφορών και επικοινωνιών εν Ελλάδι ή της καταστάσεως εις τον χώρον της Εμπορικής Ναυτιλίας και τας σημειουμένας εξελίξεις εις τους εν λόγω τομείς εν τω εξωτερικώ, ως και η συνεχής ενημέρωσις απάντων των στοιχείων τούτων. ββ)Η, εν συνεργασία μετά των λοιπών επί μέρους αρμοδίων υπηρεσιών του Υπουργείου, επεξεργασία, ανάλυσις και αξιολόγησις των συγκεντρουμένων  στοιχείων και πληροφοριών, η εκπόνησις συγκριτικών μελετών και παραστατικών πινάκων προς υποβοήθησιν του έργου των διαφόρων Υπηρεσιών του Υπουργείου, Υπηρεσιών ετέρων Υπουργείων ως και παντός ερευνητού των προβλημάτων, θεσμών και συστημάτων των μεταφορών της Xώρας και της Εμπορικής αυτής Ναυτιλίας. Η δια περιοδικών εκδόσεων ή άλλων μέσων μετάδοσις των άνω αναλύσεων. Η οργάνωσις και λειτουργία ειδικής περί τας μεταφοράς και την Εμπορικήν Ναυτιλίαν βιβλιοθήκης ως και η επαφή μετά ημεδαπών ή αλλοδαπών Ιδρυμάτων Ερεύνης ή Διεθνών Οργανισμών προς παρακολούθησιν των διεθνών επί των μεταφορών και της Εμπορικής Ναυτιλίας εξελίξεων. γγ)Η εισήγησις δια την κατάρτισιν, τας προδιαγραφάς και την αξιολόγησιν των αναγκαίων μελετών έργων, μέτρων πολιτικής ως και των ληπτέων διοικητικών, οικονομικών και νομοθετικών μέτρων, δια την υλοποίησιν των ως άνω προγραμμάτων, συμπεριλαμβανομένης και της εκτιμήσεως των απαιτουμένων πάσης φύσεως δαπανών. δδ)Η αξιολόγησις της σκοπιμότητος ή ωφελιμότητος των πραγματοποιουμένων υπό του Υπουργείου δραστηριοτήτων και η εκτίμησις της αποδόσεως τούτων. εε)Η μελέτη και η εισήγησις επί του τρόπου συνεργασίας των Υπηρεσιών του Υπουργείου μετά ιδιωτικών φορέων δια την ανάθεσιν εις τούτους της εκτελέσεως μελετών, σχετικών με το έργον του Υπουργείου. β)Τμήμα Προγραμματισμού, εις ο ανήκει: αα)Η εν συνεργασία μετά των κατά περίπτωσιν αρμοδίων Υπηρεσιών του Υπουργείου Προγραμματισμού και Κυβερνητικής Πολιτικής σύνθεσις, κατάρτισις, προσδιορισμός των γενικών πλαισίων και στόχων και αναθεώρησις επί εθνικού επιπέδου των σχεδίων μακροχρονίου προοπτικής και πενταετών προγραμμάτων αναπτύξεως εντός του τομέως ευθύνης του Υπουργείου Ναυτιλίας, Μεταφορών και Επικοινωνιών ως και των λεπτομερών προγραμμάτων αναπτύξεως των κατ’ ιδίαν τομέων και κλάδων του Υπουργείου και η εναρμόνισις των προγραμμάτων τούτων προς τα αντίστοιχα προγράμματα αναπτύξεως. Επίσης η κατάρτισις σχεδίων των ως άνω προγραμμάτων επί περιφερειακού επιπέδου, εν συνεργασία μετά των Υπουργείων Προγραμματισμού και Κυβερνητικής Πολιτικής και Εσωτερικών. ββ)Η προσαρμογή των ανωτέρω προγραμμάτων προς τας δημιουργουμένας νέας συνθήκας, κατά τας εκάστοτε κυβερνητικάς αποφάσεις. γγ)Η παρακολούθησις της πορείας της εφαρμογής των ανωτέρω προγραμμάτων, ο έλεγχος της αποτελεσματικότητος των θεσμικών μεταρρυθμίσεων και η εισήγησις μέτρων αναθεωρήσεως και αναπροσαρμογής της πολιτικής προς επίτευξιν των στόχων. (Μετά την σελ. 16,10) Σελ. 16,101 Τεύχος 486-Σελ. 5 « Υπουργείο Υποδομών, Μεταφορών και Δικτύων » 21.Α.α.41 γ)Τμήμα Προϋπολογισμού και Ετησίας Δράσεως, εις ο ανήκει: αα)Η συγκέντρωσις και επεξεργασία των απαραιτήτων στοιχείων δια την κατάρτισιν του τακτικού προϋπολογισμού του Υπουργείου, η εν συνεργασία μετά του Υπουργείου Οικονομικών κατάρτισις αυτού ως και η παρακολούθησις της εκτελέσεως τούτου. ββ)Η εν συνεργασία μετά των κατά περίπτωσιν αρμοδίων Υπηρεσιών του Υπουργείου Προγραμματισμού και Κυβερνητικής Πολιτικής, κατάρτισις των ετησίων Προγραμμάτων Κυβερνητικής Δράσεως του Υπουργείου επί εθνικού επιπέδου. γγ)Η παρακολούθησις της εκτελέσεως των κατά την προηγουμένην περίπτωσιν καταρτιζομένων προγραμμάτων, η επισήμανσις των αναφυομένων προβλημάτων και η υποβολή σχετικών προτάσεων ως και η προσαρμογή των προγραμμάτων τούτων προς τας δημιουργουμένας νέας συνθήκας κατά τας εκάστοτε κυβερνητικάς αποφάσεις.   .  . Σύστασις θέσεων Προσόντα Άρθρ.3.-1.Συνιστώνται παρά τω Υπουργείω Ναυτιλίας, Μεταφορών και Επικοινωνιών αι κάτωθι θέσεις Α΄ Κατηγορίας προστιθέμεναι εις τον κλάδον Α2 Μηχανικών-Μηχανολόγων: α)Μία θέσις επί βαθμοίς 3ω-2ω. β)5 θέσεις επί βαθμοίς 5ω-4ω. γ)4 θέσεις επί βαθμοίς 7ω-6ω. 2.Ως εισαγωγικός βαθμός των κατά την προηγουμένην παράγραφον συνιστωμένων θέσεων ορίζεται πρώτος ο 7ος, δεύτερος ο 5ος και τρίτος ο 3ος (παρ. 3 άρθρ. 3 Ν.Δ. 1045/1971). 3.Ως ειδικά τυπικά προσόντα δια τον πρώτον εισαγωγικόν βαθμόν (7ον) ορίζονται: α)δίπλωμα πολιτικού μηχανικού ή μηχανολόγου-ηλεκτρολόγου ή μηχανολόγου Ανωτάτης Πολυτεχνικής Σχολής ή πτυχίον Νομικής Σχολής ή Σχολής Πολιτικών ή Οικονομικών Επιστημών Πανεπιστημίου ή Ανωτάτης Σχολής Οικονομικών και Εμπορικών Επιστημών ή Παντείου Ανωτάτης Σχολής Πολιτικών Επιστημών ή Ανωτάτης Βιομηχανικής Σχολής, β)ειδίκευσις εις τον Προγραμματισμόν, ιδία οικονομικόν, προγραμματισμόν έργων, διοικητικόν προγραμματισμόν και δημοσιονομικόν προγραμματισμόν και γ)αρτία γνώσις μιας των γλωσσών Αγγλικής, Γαλλικής, Γερμανικής ή Ιταλικής, αρμοδίως διαπιστουμένη. 4.Ως πρόσθετον προσόν δια τον δεύτερον εισαγωγικόν βαθμόν (5ον) απαιτείται και μεταπτυχιακόν δίπλωμα είτε τινός εκ των ως άνω ειδικοτήτων του προγραμματισμού ή της οικονομικής αναπτύξεως είτε επιστημών σχετικών με τας μεταφοράς,  Σελ. 16,102 Τεύχος 486-Σελ. 6 τας τεχνικάς εξελίξεις των συγκοινωνιακών μέσων και τας συγκοινωνίας γενικώτερον ή Πολιτικών ή Οικονομικών ή Διοικητικών Επιστημών. 5.Δια τον τρίτον εισαγωγικόν βαθμόν (3ον) απαιτείται επί πλέον των δια τον δεύτερον τοιούτον προβλεπομένων προσόντων και η επιστημονική ειδίκευσις εις τινα ειδικότητα του προγραμματισμού ή της οικονομικής αναπτύξεως, διακριβουμένη δια σχετικών επιστημονικών εργασιών. Επιλογή Άρθρ.4.-Η δι’ επιλογής κατά το άρθρ. 5 του Ν.Δ. 1045/1971 πλήρωσις των κατά το προηγούμενο άρθρον συνιστωμένων θέσεων ενεργείται ως ακολούθως: α)Της προσλήψεως προηγείται έκδοσις προκηρύξεως των προς πλήρωσιν θέσεων υπό του Υπουργού ή του παρ’ αυτού εξουσιοδοτημένου οργάνου, δημοσιευομένης δις τουλάχιστον εις δύο εκ των μάλον κυκλοφορουσών καθημερινών εφημερίδων των Αθηνών. Δια της προκηρύξεως καλούνται οι ενδιαφερόμενοι, όπως εντός προθεσμίας είκοσιν ημερών, από της τελευταίας δημοσιεύσεως, υποβάλουν εις την αρμοδίαν υπηρεσίαν σχετικήν αίτησιν μετά των οριζομένων δια της προκηρύξεως ως απαιτουμένων πιστοποιητικών. β)Η διαπίστωσις της συνδρομής των τυπικών προσόντων των υποψηφίων ως και ο έλεγχος των ουσιαστικών προσόντων τούτων, δια την επιλογήν των μεταξύ αυτών καταλληλοτέρων θα ενεργήται υπό της υπό του άρθρ. 5 του Ν.Δ. 1045/1971 προβλεπομένης Επιτροπής, ήτις θα υποβάλη εις προφορικήν δοκιμασίαν τους υποψηφίους. γ)Κατά την επιλογήν, επί ίσοις όροις, προτιμώνται κατά σειράν, οι εν άρθρ. 23 παρ. 3 του Υπαλληλικού Κώδικος αναφερόμενοι. δ)Η Επιτροπή καταρτίζει πίνακα των κριθησομένων καταλλήλων προς πρόσληψιν υπαλλήλων, κατά αξιολογικήν σειράν, η δε πρόσληψις ενεργείται κατά την εν τω πίνακι σειράν. 21.Α.α.41 « Υπουργείο Υποδομών, Μεταφορών και Δικτύων » 